มีเพศสัมพันธ์วันที่20-21 กินยาคุมฉุกเฉินไป แล้ววันที่27ประจำเดือนมา 4วันค่ะ แล้วเดือนพฤษภาคม ยังไม่มาเลย หลังจากวันที่21. เม.ย. ไม่ได้มีเพศสัมพันธ์อีกเลย ก็เลยไปตรวจเลือดวันที่ 27 พ.ค. ปรากฎว่ามี HCG1.0 บอกว่าไม่ท้อง อยากถามว่า จะมีโอกาสท้องไหมคะ ไม่มีอาการอะไร รู้สึกเหมือนประจำเดือนจะมาก็ไม่มาสักที (เป็นคนประจำเดือนไม่ปกติค่ะ) บอกเดี๋ยวก็มา แต่ก็ไม่มาสักที
สวัสดีค่ะ ประจำเดือนคือการหลุดลอกของเยื่อบุผนังมดลูกในช่วงท้ายของรอบเดือน เป็นสัญญาณว่าไม่มีการตั้งครรภ์ในรอบเดือนที่ผ่านมา ดังนั้นหากประจำเดือนมาวันที่ 27 เมษายน มีเพศสัมพันธ์ครั้งสุดท้าย 21 เมษายน จึงมีโอกาสตั้งครรภ์ได้น้อยมากยกเว้นว่าเลือดที่ออกมาวันที่ 27 จะไม่ใช่เลือดประจำเดือน แต่เป็นเลือดจากสาเหตุอื่นเช่น เป็นผลข้างเคียงจากยาคุมกำเนิดฉุกเฉิน เป็นภาวะแทรกซ้อนจากการตั้งครรภ์ มีการติดเชื้อที่่ช่องคลอดหรือปากมดลูก เป็นต้นการตรวจระดับฮอร์โมน hcg จะช่วยบอกได้ว่ามีการตั้งครรภ์หรือไม่ ในกรณีที่ hcg มีค่าต่ำมากนั้นก็น่าจะไม่ตั้งครรภ์ แต่อย่างไรก็ตามอาจจะต้องมีการติดตามฮอร์โมนตัวนี้ต่อไปอีกเพื่อดูแนวโน้มการเปลี่ยนแปลงแนะนำถ้าประจำเดือนยังไม่มาเกิน 1 เดือน ควรกลับไปพบสูตินรีแพทย์เพื่อยืนยันการตั้งครรภ์อีกครั้งค่ะ แพทย์อาจตรวจเลือดหรือปัสสาวะซ้ำ หรือทำการอัลตราซาวน์หน้าท้องเพื่อยืนยันได้ ถ้าพบว่าไม่มีการตั้งครรภ์จริง อาจจะต้องหาสาเหตุอื่นที่ทำให้ประจำเดือนไม่มาต่อไป